Ալեքսանդր Դեպլա

Ալեքսանդր Միշել Ժերար Դեպլա (ֆր.՝ Alexandre Michel Gérard Desplat, օգոստոսի 23, 1961(1961-08-23), Փարիզ), ֆրանսիացի հանրահայտ երգահան։ «Ոսկե Գլոբուս» մրցանակաբաշխության մրցանակակիր՝ «The Painted Veil», «Գրեմմիի» և «Բրիտանական կինոակադեմիայի» մրցանակի դափնեկիր՝ «The King's Speech» ֆիլմի երաժշտության համար։ Վեց անգամ առաջադրվել է «Օսկարի» ( «The Queen», «The Curious Case of Benjamin Button», «Fantastic Mr. Fox», «The King's Speech», «Argo», «Philomena»)։ Երեք անգամ ճանաչվել է տարվա երգահան «The World Soundtrack Academy»-ի կողմից։
Հատկապես հռչակված է հետևյալ ֆիլմերում ունեցած իր աշխատանքներով. «Harry Potter and the Deathly Hallows – Part 1», «Harry Potter and the Deathly Hallows – Part 2», «Girl with a Pearl Earring», «The Queen», «The Painted Veil» , »The Golden Compass», «Largo winch», «The Curious Case of Benjamin Button», «Fantastic Mr. Fox», «The Twilight Saga: New Moon», «The King's Speech».


== Կենսագրություն ==
Ալեքսանդր Դեպլան ծնվել է 1961 թվականի օգոստոսի 23։ Նրա ֆրանսիացի հայրը և հույն մայրը ծանոթացաան, երբ երկուսն էլ սովորում էին Բերքլի համալսարանում (ԱՄՆ, Կալիֆորնիա նահանգ)։ Շուտով, հարսանիքից հետո, նորապսակները տեղափոխվեցին Ֆրանսիա, որտեղ էլ լույս աշխարհ եկավ Ալեքսանդրը։
Արդեն 5 տարեկանում նա սովորեց դաշնամուր նվագել, իսկ որոշ ժամանակ անց յուրացրեց շեփորն ու ֆլեյտան։ Վաղ մանկությունից երաժշտությունը դարձավ Ալեքսանդրի կյանքի անբաժանելի մասը, այդ պատճառով մասնագիտության ընտրության հարցում կասկածներ չառաջացան։ Ուսումը Ֆրանսիայում, այնուհետև ԱՄՆ-ում դրական ազդեցություն ունեցավ նրա երաժշտական ճաշակի վրա։ Երիտասարդ վիրտուոզին հետաքրքրում էր ամենը՝ դասական երաժշտությունից մինչև ժամանակակից ջազ և ռոքնռոլ։ Նա փորձում էր բաց չթողնել երաժշտության աշխարհում տեղի ունեցող ոչ մի իրադարձություն՝ անընդհատ կատարելագործելով սեփական ոճը և կատարողական արվեստը։
Ալեքսանդր Դեպլայի դեբյուտը, որպես երգահան, տեղի ունեցավ 1985 թվականին, երբ նրան առաջարկեցին զբաղվել ֆրանսիական «Ki lo sa?» կինոնկարի երաժշտական ձևավոևմամբ։ Հաջողությամբ մտնելով այս ասպարեզ, Դեպլան շարունակեց գրել երաժշտություն ֆիլմերի համար Ֆրանսիայում։ Շուտով նրան նկատեցին և հրավիրեցին Հոլիվուդ։
Դեպլան չի սահմանափակվում ֆիլմերի համար գործիքային ստեղծագործությունների ստեղծմամբ։ Նա նաև գրում է երաժշտություն թատերական ներկայացումների համար, երգեր։ Նա երգեց Քեթրին Ռինգերի, Շարլոտտա Հենսբուրի, Ջոն Հըրթի, Քեյթ Բեքինսեյլի, Վալերի Լեմերսյեի, Մայքլ Լոնսդեյլի (Միշել Լոնսդալ) մասնակցությամբ ֆիլմերի համար։
Նրա լավագույն սիմֆոնիաները կարելի է լսել Լոնդոնի սիմֆոնիկ նվագախմբի, Թագավորական ֆիլհարմոնիայի, Մյունխենյան սիմֆոնիկ նվագախմբի կատարմամբ։ Որպես լրացում ՝ Դեպլան զբաղվում է նաև ուսուցչությամբ։ Եղավ ժամանակ, երբ նա վարպետության դասեր էր վարում Փարիզի համալսարանում և Լոնդոնի Թագավորական քոլեջում։ Իր վերջին վարպետության դասը ՝ «Ֆիլմերի երաժշտության անձնական պատմությունը» թեմայով, Դեպլան անցկացրեց 2012 թվականի մայիսի 19-ին Կանի 65-րդ կինոփաառտոնի ժամանակ։
Ներկայումս Ալեքսանդր Դեպլան համարվում է աշխարհի ամենապահանջված երգահաններից մեկը։


== Ֆիլմագրություն, մրցանակներ և առաջադրում ==
«Տարվա երգահան» 2007, 2010 և 2011 «The World Soundtrack Academy»-ի կարծիքով։.


== Աղբյուրներ ==
Պաշտոնական կայք
Կինոպոիսկ. Ալեքսանդր Դեպլա 
Դեպլա, Ալեքսանդր Internet Movie Database կայքում


== Ծանոթագրություններ ==